《樱桃》
明代·黄正色

塞外含桃五月红，一尊相对晚来风。高情不在羲皇下，清梦常牵江水东。

荐庙久虚支子位，承恩敢望大明宫。诘朝又值蒲觞会，须信人间似转蓬。

作者简介：（1501—1576）明常州府无锡人，字士尚，号斗南。嘉靖八年进士。授仁和知县，入为户科给事中。丁忧后，知香山县，改南海，有政绩。召为南京监察御史，劾中官鲍忠等，反为所诬，下狱，遣戍辽东三十年。穆宗初召还，迁南京太仆卿，致仕。有《辽阳稿》。